Programe për të parandaluar trafikun seksual
Në Shtetet e Bashkuara me rritjen e problemit të trafikut seksual po shtohen edhe përpjekjet dhe programet për trajtimin e viktimave të këtij trafiku.
Pjesëmarrësit në një session trajnimi janë punonjës të kompanive komerciale të fluturimeve që mësojnë si të dallojnë viktimat e trafikut seksual. Donna Hubbard, e cila punon si stuardesë dhe ka qenë edhe vetë viktimë e trafikut seksual, është një ndër instrukturët. thotë Donna. Shoqata “Airline Ambassadors International” ka trajnuar më shumë se 6 mijë punonjës të shoqërive të fluturimeve në shkallë globale. Por edhe kur viktimat shpëtohen, rikuperimi kërkon kohë. Disa prej tyre strehohen në shtëpi të përbashkëta si rezidenca e administruar nga programi “Rinia e së Nesërmes” në Virxhinia, ku kostoja mund të arrijë deri në 12 mijë dollarë në muaj. Këtu ish-viktimat e trafikut ndjekin mësime dhe jetojnë me të rinj të tjerë me të kaluar të ngjashme, me të cilët ndajnë dhimbjen. Në këto programe, të rinjtë mësojnë si të ndërtojnë marrëdhënie të shëndetshme dhe të dallojnë dashurinë e vërtetë. Nëse ndjehen të gatshme, vajzat mësojnë edhe për dashurinë e Zotit. thotë terapistja Megan Caesar. Vitin e kaluar programi ndihmoi 37 viktima të trafikut seksual. Në Uashington, qendra “Shtëpia e Cortney-it” përdor Facebook-un për të bindur një vajzë apo djalë të trafikuar për tregtinë e seksit që të vizitojë qendrën. Këto viktima, kryesisht mosha 11-15, janë trafikuar përmes llogarive në Instagram, Facebook apo Snapchat. Themeluesja e qendrës, Tina Frundt, e cila edhe vetë ka qenë viktimë e trafikut, thotë se programi i saj shpesh ndeshet me sfida kulturore dhe stigmën e prostitucionit. thotë Tina. Trafikimi seksual ka stigmë edhe në Shtetet e Bashkuara, thotë Bill Woolf që punon për programin parandalues Epic Solutions. Organizata Ndërkombëtare e Punës përllogarit se afro pesë milionë njerëz në mbarë botën ishin viktima të trafikut seksual në 2016. Zoti Woolf thotë se hapi i parë drejt parandalimit është duke e diskutuar problemin.